Æðelstán a Bow Sows - Wikipedia

# Æðelstán a Bow Sows

### Dhiworth Wikipedia, an godhoniador rydh

Bedh Æðelstán yn Malmesbury, Pow Sows.

Æðelstán (po Athelstan yn sowsnek arnowydh; tu hag 895 bys 939) o myghtern Pow Sows oll a-dhia 924 bys termyn y vernans. Ev o genys yn Wessex, Edward Hen y das ha Egwina y vamm. (Egwina o bugeles voghosek wostalleth.) Lies budhogoleth o gans y luyow erbynn Ankredoryon Mor, Kembroyon, ha Kernowyon.

Orth Kas Brunanburh o y vudhogoleth vrassa: ena yn 937 y fethas ev an kesunyans hembrenkyes gans Kostennin II, myghtern Alban. Dowr Tamer a wrug ev an or yntra Kernow ha Dewnens, wosa ladhva lies Brython yn Dewnens.

Unn mab-meythrin dhodho o Håkon Dha, hag eth ha bos myghtern Norgagh. Y kwitha lys Æðelstán yn kestav gans an gwlaskordhow erell yn Ewrop: y hanter-hwerydh a dhemmedhas eseli teyluyow ryal, ha godrigoryon estren a'n hwila – y'ga mysk Egill Skallagrímsson, testunn a Egils Saga yn Islendek.

Den kryjyk o Æðelstán hag a ros yn hel dhe'n eglos yn Wessex. Y tewisas ev ynkleudhyas orth Malmesbury, y vohya faverys abatti, yn Gloucester. Nyns esa fleghes ganso, ha'y vroder Eadmund a'n holyas avel maghtern.

War-tu hag yn 2000, an band rokk Skwardya a skrifas 'Athelstan', kan Gernewek yn kever an "glanheans ethnek" wrug gans Æðelstán erbynn dus Vrythonek a Dhewnens ha tylleryow erell.

## [chanjya] Kevrenn yn-mes

- MP3 an gan Athelstan gans Skwardya

Retrieved from "http://kw.wikipedia.org../../../%C3%A6/%C3%B0/e/%C3%86%C3%B0elst%C3%A1n_a_Bow_Sows_df2c.html"

Categories: Ryalder Predennik | Pow Sows

##### Views

- Ethygel
- Dadhelva
- Current revision

##### Hwilas

##### Tavosow erell

- Anglo Saxon
- Deutsch
- English
- Esperanto
- Español
- Suomi
- Français
- עברית
- Magyar
- Italiano
- 日本語
- ქართული
- Lëtzebuergesch
- Nederlands
- Norsk (nynorsk)
- Norsk (bokmål)
- Polski
- Português
- Русский
- Svenska
- Українська